ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
சுதந்திரத்தின் 75-வது ஆண்டை ஒட்டி 75 வாரங்களில் 75 யூனிகார்ன்  நிறுவனங்களை உருவாக்க நாம் இலக்கு நிர்ணயிப்போம்: திரு பியுஷ் கோயல்
சுதந்திரத்தின் 75-வது ஆண்டை ஒட்டி 75 வாரங்களில் 75 யூனிகார்ன்  நிறுவனங்களை உருவாக்க இலக்கு நிர்ணயிக்க வேண்டும் என்று இந்திய தொழில்துறைக்கு வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல் இன்று அழைப்பு விடுத்தார்.
“2021 மார்ச் 12 அன்று விடுதலையின் அமிர்தப் பெருவிழா தொடங்கியதில் இருந்து 45 வாரங்களில் 43 யூனிகார்ன்களை நாம் உருவாக்கியுள்ளோம். சுதந்திரத்தின் 75-வது ஆண்டை ஒட்டி 75 வாரங்களில் 75 யூனிகார்ன் நிறுவனங்களையாவது உருவாக்க இலக்கு நிர்ணயிக்க வேண்டும்,” என்று அவர் கூறினார்.
'நாஸ்காம் டெக் ஸ்டார்ட் அப்' அறிக்கை 2020-ஐ வெளியிட்டு பேசிய அமைச்சர், ஸ்டார்ட்அப் இந்தியா ஆறு ஆண்டுகளுக்கு முன்பு ஒரு புரட்சியைத் தொடங்கியதாகவும், இன்று ‘ஸ்டார்ட்அப்’ என்பது பொதுவான சொல்லாக மாறிவிட்டது என்றும் கூறினார். இந்திய ஸ்டார்ட்அப்கள், இந்தியா தொழில்துறை வளர்ச்சிக் கதையின் கதாநாயகர்களாக வருகின்றன, என்றார் அவர்.
பெருந்தொற்றுக்கு முந்தைய அளவை விட அதிக முதலீடுகளை இந்திய ஸ்டார் அப் நிறுவனங்கள் ஈர்த்துள்ளதாக அவர் கூறினர். கடந்த ஆண்டில் சாதனை அளவில் சேவைகள் ஏற்றுமதிக்காக,வணிகச் செயல்முறைகளை வெளி ஓப்பந்தங்கள் மூலம் பெரும் பிசினஸ் ப்ரோஸ்ஸ்ஸ்ஸ் அவுட்சோர்சிங்  துறை உள்ளிட்ட தகவல் தொழில் நுட்பம் சார்ந்த சேவைகள்  துறையை திரு கோயல் பாராட்டினார்.
புதுமைகளுக்கான கலாச்சாரத்தை நாட்டின் மூலை முடுக்கெல்லாம் கொண்டு செல்வதற்கான தனது அர்ப்பணிப்பை வெளிப்படுத்தும் வகையில், ஜனவரி 16-ம் தேதியை தேசிய ஸ்டார்ட் அப் தினமாக பிரதமர் திரு நரேந்திர மோடி அறிவித்துள்ளார் என்று திரு கோயல் கூறினார்.
ஒரு வாரத்திற்கு முன்பு ஸ்டார்ட்அப் நிறுவனங்களுடனான பிரதமரின் உரையாடல், நமது புதுமையாளர்களுக்கு மிகவும் உற்சாகம் அளித்துள்ளது என்று அமைச்சர் தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791456
பிரதமர் அலுவலகம்
ஆளுமை, அறிவியல் மற்றும் தொழில்நுட்பம், எரிசக்தி மற்றும் சுற்றுச்சூழல் குறித்து பிரதமருக்கு மூன்று குழுக்களைச் சேர்ந்த செயலாளர்கள் செயல்விளக்க ஆலோசனை
பல்வேறு துறைகளின் ஆளுமையில் செய்ய வேண்டிய மாற்றங்கள் குறித்து பிரதமர் திரு.நரேந்திர மோடிக்கு இந்திய அரசின் மூன்று குழுக்களைச் சேர்ந்த செயலாளர்கள் செயல்விளக்க ஆலோசனைகளை வழங்கினர்.
குடிமக்களை மையமாகக் கொண்டு சேவைகளை வழங்குவது, டிஜிட்டலை புகுத்துதல், புத்தாக்கம், சட்டங்களை எளிதாக்குதல் போன்ற விவகாரங்களில் ஆளுமை குறித்து செயல் விளக்கம் அளிக்கப்பட்டது.
அறிவியல் மற்றும் தொழில்நுட்பத் துறையில், வாய்ப்புகளை மேம்படுத்துவது, கற்றுக்கொள்வதற்கான வாய்ப்புகளை கிடைக்கச் செய்தல்; வேலைவாய்ப்புகள் மற்றும் புதிய தொழில்களை தொடங்குதல்; மற்றும் அறிவியல் செய்வதை எளிதாக்குதல் ஆகிய விவகாரங்களில் செயல் விளக்கம் செய்து காண்பிக்கப்பட்டது.
எரிசக்தி மற்றும் சுற்றுச்சூழல் குறித்த செயல் விளக்கத்தில், பல்வேறுபட்ட எரிசக்தி ஆதாரங்கள் மற்றும் எரிசக்தி சேமிப்பு தொடர்பான பரிந்துரைகள் இடம்பெற்றன.
இந்த நிகழ்ச்சியில் மத்திய அமைச்சர்கள், நித்தி ஆயோக் அமைப்பைச் சேர்ந்த அதிகாரிகள் ஆகியோரும் கலந்துகொண்டனர்.
திட்டமிடப்பட்ட 9 வகையான செயல்முறை விளக்கங்களில், தற்போதைய கூட்டத்தில், 4 விளக்கங்களில் பல்வேறு ஆளுமை தொடர்பான விவகாரங்கள் இடம்பெற்றன.
பிரதமர் அலுவலகம்
கடற்படைக்குரிய கண்டுபிடிப்புகள் மற்றும் சுதேசிமயமாக்கல் நிறுவனத்தின் ‘ஸ்வாவ்லம்பன்’ கருத்தரங்கில் ஜூலை 18-ஆம் தேதி பிரதமர் உரையாற்றுகிறார்
இந்திய கடற்படையில் சுதேசிமயமாக்கல் தொழில்நுட்பத்தின் பயன்பாட்டை ஊக்குவிக்கும் ‘ஸ்பிரிண்ட் சவால்களை' பிரதமர் அறிமுகப்படுத்துவார்
புதுதில்லி டாக்டர் அம்பேத்கர் சர்வதேச மையத்தில் நடைபெறும் கடற்படைக்குரிய கண்டுபிடிப்புகள் மற்றும் சுதேசிமயமாக்கல் நிறுவனத்தின்  ‘ஸ்வாவ்லம்பன்’ கருத்தரங்கில் ஜூலை 18-ஆம் தேதி பிரதமர் திரு நரேந்திர மோடி மாலை 4:30 மணிக்கு உரையாற்றுவார்.
பாதுகாப்புத் துறையில் தன்னிறைவு அடைவது என்பது, தற்சார்பு இந்தியாவின் முக்கிய தூணாக உள்ளது. மேலும், இந்திய கடற்படையில் சுதேசிமயமாக்கல் தொழில்நுட்பத்தின் பயன்பாட்டை ஊக்குவிக்கும் ‘ஸ்பிரிண்ட் சவால்களை' நிகழ்ச்சியின்போது பிரதமர் அறிமுகப்படுத்துவார். விடுதலையின் 75 ஆண்டு அமிர்தப் பெருவிழாவின் ஒரு பகுதியாக, பாதுகாப்பு புதிய கண்டுபிடிப்புகள் நிறுவனத்துடன் இணைந்து இந்திய கடற்படையில் உள்நாட்டில் தயாரிக்கப்பட்ட குறைந்தபட்சம் 75 புதிய தொழில்நுட்பங்கள்/ பொருட்களை சேர்ப்பது கடற்படைக்குரிய கண்டுபிடிப்புகள் மற்றும் சுதேசிமயமாக்கல் நிறுவனத்தின் நோக்கமாகும். இந்தக் கூட்டுத் திட்டம், ஸ்பிரிண்ட் என்று பெயரிடப்பட்டுள்ளது .
பாதுகாப்புத் துறையில் தன்னிறைவு அடைவதை நோக்கி இந்திய தொழில்துறை மற்றும் கல்வித் துறையை ஊக்கப்படுத்துவது இந்தக் கருத்தரங்கின் நோக்கம். தொழில்துறை, கல்வித்துறை, சேவைகள், அரசு முதலியவற்றின் தலைவர்கள் ஒரு பொதுவான தளத்தில் ஒன்றிணைந்து, பாதுகாப்புத் துறைக்கான பரிந்துரைகளை உருவாக்குவதற்கான ஒரு தளத்தை இந்த இரண்டு நாள் கருத்தரங்கு  வழங்கும். புதிய கண்டுபிடிப்புகள், உள்ளூர்மயமாக்கல், ஆயுதம் மற்றும் விமான போக்குவரத்திற்கான பிரத்தியேக அமர்வுகள் நடைபெறும். சாகர்  என்ற அரசின் தொலைநோக்குப் பார்வைக்கு இணங்க இந்திய பெருங்கடல் பகுதி சார்ந்த விஷயங்கள் கருத்தரங்கின் இரண்டாவது நாளன்று விவாதிக்கப்படும்.
அறிவியல் மற்றும் தொழில்நுட்பத்துறை
இந்தியா, போர்ச்சுகல் இணைந்து பணிபுரிவதற்கான துறைகள் குறித்து ஆலோசனை
தண்ணீர், சுகாதாரம், வேளாண் தொழில்நுட்பம், கழிவு மேலாண்மை, தூய்மையான தொழில்நுட்பம் சார்ந்த பருவநிலை தீர்வுகள், தகவல் தொடர்பு தொழில்நுட்பம் உள்ளிட்ட துறைகளில் இந்தியாவும், போர்ச்சுகலும் இணைந்து பணிபுரிவது குறித்து இரு நாடுகளின் நிபுணர்கள் இன்று ஆலோசித்தனர்.
இந்தியா மற்றும் போர்ச்சுகலின் அரசு, கல்வி மற்றும் தொழில் துறையினர் இணைந்து நடத்திய இந்த ஆலோசனையானது, தகவல் தொழில் நுட்பத்துறையும், இந்திய தொழில் கூட்டமைப்பும் இணைந்து நடத்திய தொழில்நுட்ப மாநாட்டின் உயர்மட்ட அமர்வில் நடைபெற்றது.
இந்நிகழ்ச்சியில் சிறப்புரையாற்றிய அறிவியல் தொழில்நுட்பத்துறை செயலாளர் பேராசிரியர் அசுதோஷ் சர்மா, அறிவியல், தொழில்நுட்பம், புதுமைகள், தொழில்கள் மற்றும் சந்தைகளில் இணைந்து பணிபுரிய இந்தியாவும், போர்ச்சுகலும் மிகவும் ஆர்வமாக இருப்பதாகத் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679458
------
(Visitor Counter : 205
ஜல்சக்தி அமைச்சகம்
ஜல்ஜீவன் இயக்கம் குறித்து மத்திய ஜல்சக்தி அமைச்சர் கோவா முதலமைச்சருக்குக் கடிதம்.
மத்திய ஜல்சக்தி அமைச்சர் திரு. கஜேந்திர சுங் ஷெகாவத், கோவா முதலைச்சருக்கு எழுதியுள்ள கடிதத்தில், 2021-ஆம் ஆண்டுக்குள் கிராமப் பகுதி வீடுகளுக்கு 100 சதவீதக் குடிநீர்க் குழாய் இணைப்பு வழங்க மாநிலம் திட்டமிட்டிருப்பது குறித்து மகிழ்ச்சி தெரிவித்துள்ளார்.
2021-ஆம் ஆண்டுக்குள் அனைத்து கிராமப் பகுதிகளிலும் உள்ள வீடுகளில் 100 சதவீதம் குடிநீர்க் குழாய் இணைப்பு வழங்க கோவா திட்டமிட்டுள்ளது. மாநிலத்தில் உள்ள 2.6 லட்சம் வீடுகளில், 2.29 லட்சம் வீடுகளுக்கு ஏற்கனவே, குடிநீர்க் குழாய் இணைப்பு வழங்கப்பட்டுள்ளது. குடிநீர் மற்றும் துப்புரவுத்துறை செயலர் தலைமையில் நடைபெற்ற கூட்டத்தில், 2020-21-ஆம் ஆண்டுக்கான ஜல்ஜீவன் இயக்கத்துக்கான ஆண்டு செயல் திட்டத்தை கோவா மாநிலம் தாக்கல் செய்தது. அதில், 2021-க்குள் 100 சதவீதக் குடிநீர்க் குழாய் இணப்பு வழங்கப்படும் என கோவா மாநில தலைமைச் செயலர் உறுதியளித்தார். இது செயல்பாட்டுக்கு வரும்போது, ‘எல்லா வீடுகளிலும் தண்ணீர்’ என்ற 100 சதவீத குடிநீர் இணைப்பு வழங்கும் திட்டத்தில், முதலிடத்தில் வரும் சில மாநிலங்களில் கோவாவும் ஒன்றாக இருக்கும்.
2020-21-ஆம் ஆண்டில், கோவாவுக்கான நிதி ஒதுக்கீடு ரூ.3.08 கோடியிலிருந்து ரூ.12.40 கோடியாக அதிகரிக்கப்பட்டுள்ளது.
2020-21-ஆம் ஆண்டில், பஞ்சாயத்து ராஜ் அமைப்புகளுக்கு 15-வது நிதிக்குழுவின் மானியமாக கோவா ரூ. 75 கோடி பெறும். இதில், 50 சதவீத நிதி, குடிநீர் மற்றும் தூய்மைப் பணிகளுக்குச் செலவிடப்பட வேண்டும். தூய்மை இந்தியா இயக்கத்தின்  கீழ், வழங்கப்படும் நிதி, நீர் சுத்திகரிப்பு மற்றும் மறுபயன்பாட்டுப் பணிகளுக்கு பயன்படுத்தப்பட வேண்டும்.
அனைத்து கிராமங்களிலும் நீண்ட காலத்துக்கு நீட்டித்திருக்கும் கிராமப்புற குடிநீர் விநியோகத்துக்குத் திட்டமிடுதல், செயல்படுத்துதல், பராமரிப்பு, ஆகிய பணிகளில், உள்ளூர் கிராம சமுதாயம், கிராமப்பஞ்சாயத்து அல்லது துணைக்குழு, பயன்பாட்டுக்குழுக்கள் ஆகியவற்றை ஈடுபடுத்துமாறு முதலமைச்சரை , ஜல்சக்தி அமைச்சர் வலியுறுத்தியுள்ளார்.
ஒவ்வொரு கிராமத்திலும், குடிநீர் விநியோகச் சேவையைக் கண்காணிக்க இணையதள அடிப்படையிலான தொலையுணர்வு முறையைத் துவங்கும் முக்கிய மாநிலமாக கோவா உள்ளது. நவீன முறையில் செயல்படுத்தப்படும் இதன் கட்டுப்பாடு மாநில தலைமையகத்தில் இருக்கும். இதன் மூலம், தரமான, போதிய அளவு குடிநீர் முறையாக விநியோகிக்கப்படுவதை நிகழ் நேர அடிப்படையில் கண்காணிக்கப்பட வாய்ப்பு ஏற்படும்.
(Visitor Counter : 135
ரெயில்வே அமைச்சகம்
ரெயில்வேக்களில் பெண்களுக்கு அவசரகால பேசும் வசதி உள்ளிட்ட பல பாதுகாப்பு நடவடிக்கைகள்
மும்பை புறநகர் மின்சார ரெயில்கள் இரண்டில் 3 பெட்டிகள் வீதம் மொத்தம் 6 மகளிர் பெட்டிகளில் அவசர கால பேச்சுத் தகவல் வசதி செய்யப்பட்டுள்ளது மும்பை புறநகர் ரயிலின் குளிர் சாதனா வசதி கொண்ட ஒரு பெட்டியிலும் இந்த அவசர கால பேசும் வசதி செய்யப்பட்டுள்ளது. மும்பை ரெயில்வே மேம்பாட்டுக் கழகத்தின் மும்பை நகர்ப்புற போக்குவரத்துத் திட்டத்தின் 3-வது கட்டத்தில் புதிதாக உற்பத்திச் செய்யப்படும் அனைத்து ரெயில் பெட்டிகளிலும் இந்த அவசர கால பேச்சு வசதி இணைக்கப்பட உள்ளன.
2018 ஆம் ஆண்டினை மகளிர் பாதுகாப்பு ஆண்டாக ரெயில்வே அமைச்சகம் அறிவித்துள்ளது. இதற்கு ஏற்ற வகையில் இந்திய ரெயில்வே துறை கண்காணிப்பு கேமராக்கள் புறநகர் ரெயில்களில் மகளிர் பெட்டிகளில் பொருத்துதல், ரெயில் வண்டிகள் ரெயில் நிலையங்களில் நிற்கும் போது பெண்கள் பெட்டிகளை கண்காணிக்கும் வகையில் நடைமேடைகளில் கண்காணிப்பு கேமரா பொருத்துதல். இரவு நேரங்களில் புறநகர் ரெயில்களில் பெண் காவலர்களை பணியில் அமர்த்துதல், பெரு நகரங்களில் இயங்கும் அனைத்து மகளிர் சிறப்பு ரெயில்களிலும் ரெயில்வே பாதுகாப்புப் படையின் பெண் காவலர்களை பாதுகாப்புக்கு நியமித்தல் போன்ற பல நடவடிக்கைகள் எடுக்கப்பட்டுள்ளன.
அகில இந்திய பாதுகாப்பு அவசர உதவி தொலைபேசி சேவை 182 ரூ.5,59,000 செலவில் மேம்படுத்தப்பட்டு வருகிறது. இந்த சேவையை பயணியருக்கு உகந்ததாக மாற்றும் வகையில் இது செயலி ஒன்றுடன் இணைக்கப்பட உள்ளது. இத்தகைய ரெயில்வேயின் பாதுகாப்பு நடவடிக்கைகள் மற்றும் அவசர கால தொலைபேசி எண்கள் ஆகியவை குறித்து பயணிகளிடையே விழிப்புணர்வை ஏற்படுத்த மண்டல ரெயில்வேக்கள் விளம்பரத் திட்டங்களை மேற்கொண்டுள்ளன. இதற்கு போஸ்டர்கள், ஸ்டிக்கர்கள், கைப்பிரதிகள் போன்றவை பயன்படுத்தப்படுகின்றன. இவை தவிர காட்சி/ கேள்வி விளம்பரங்கள், பொதுமக்கள் இயக்கங்கள், ரெயில்வே அறிவிப்புகள் ஆகியவற்றின் மூலமும் இந்த விழிப்புணர்வு ஏற்படுத்தப்படுகிறது.
(Visitor Counter : 127
தகவல் மற்றும் ஒலிபரப்பு அமைச்சகம்
இந்திய-சீனா எல்லையில் உள்ள எல்லைக் கிராமங்களில் அகில இந்திய வானொலி சேவையை மேம்படுத்த இலவச டிஷ்களை அரசு வழங்கவுள்ளது: திரு.அனுராக் தாக்கூர்
இந்திய-சீனா எல்லையில் உள்ள தொலைதூர கிராமப் பகுதிகளில் இலவச தூர்தர்ஷன் டிடிஎச் இணைப்புகளை வழங்குவதை மத்திய அரசு உறுதி செய்யும் என்று மத்திய தகவல் மற்றும் ஒலிபரப்புத்துறை அமைச்சர் திரு.அனுராக் தாக்கூர் அறிவித்துள்ளார். தொலைதூர கிராமங்களில் வசிப்பவர்களுக்கு சிறந்த மொபைல் இணைப்பு வழங்குவது விரைவில் உறுதி செய்யப்படும் என்றும், இந்த பகுதிகளில் தொலைத்தொடர்பை உறுதி செய்ய அரசு அனைத்து நடவடிக்கைகளையும் மேற்கொண்டு வருவதாகவும் அவர் கூறினார். லே பகுதியிலிருந்து 211 கிலோமீட்டர் தொலைவில் உள்ள லடாக்கின் கர்சோக் கிராம மக்களுடன் உரையாடிய போது அமைச்சர் அனுராக் தாக்கூர் இவ்வாறு கூறினார்.
எல்லையோர கிராமங்களின் மேம்பாட்டிற்கு அரசு முக்கியத்துவம் அளிப்பதாகக் கூறிய அவர், உள்ளூர் கிராம மக்களுக்கு சிறந்த டிஜிட்டல் இணைப்பு, சாலை இணைப்பு, சுற்றுலா உள்கட்டமைப்பை மேம்படுத்துதல், விளையாட்டு உட்கட்டமைப்பை மேம்படுத்தப்படுத்துதல் போன்றவற்றிற்கு முக்கியத்துவம் அளித்து செயல்படுத்தப்படும் என்றும் உறுதியளித்தார்.
சூரியசக்தி மின்சாரம், குடிநீர், செயற்கை ஏரி, சுற்றுலா மானியம் உள்ளிட்ட பிரச்சனைகள் குறித்தும் அமைச்சர் அனுராக் விவாதித்தார். மேலும் எல்லைப் பாதுகாப்பு, சாலை மேம்பாடு, மொபைல் டவர்கள், வனவிலங்கு இடையூறுகள் குறித்தும் அவர் விவாதித்தார்.
தொடர் முயற்சி மற்றும் அனைத்து தரப்பினரையும் ஒருங்கிணைத்து, நாட்டின் முன்னேற்றத்திற்கு பங்களிக்கும் வகையில் கிராமங்களை உருவாக்குவதை அரசு நோக்கமாகக் கொண்டுள்ளது.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1939206
இந்திய அரசின் முதன்மை அறிவியல் ஆலோசகரின் அலுவலகம்
ஜி-20 நாடுகளின் தலைமை அறிவியல் ஆலோசகர்கள் கூட்டம் உத்தரகாண்டின் ராம்நகரில் 2023 மார்ச் 28 முதல் 30-ம் தேதி வரை நடைபெறுகிறது
ஜி-20 தலைமை அறிவியல் ஆலோசகர்கள் கூட்டம் தொடர்பான அறிமுக நிகழ்ச்சி தில்லியில் இன்று நடைபெற்றது. ஜி-20 நாடுகளின் தலைமை அறிவியல் ஆலோசகர்கள் கூட்டம் உத்தரகாண்டின் ராம்நகரில் 2023 மார்ச் 28 முதல் 30-ம் தேதி வரை நடைபெறவுள்ளதாக இன்றைய அறிமுக நிகழ்ச்சியில் தெரிவிக்கப்பட்டது.
நிகழ்ச்சியில் பேசிய மத்திய அரசுக்கான முதன்மை அறிவியல் ஆலோசகர் திரு அஜய்குமார் சூட் கூறுகையில், தலைமை அறிவியல் ஆலோசகர், அரசின் நிர்வாக செயல் திட்டங்களை நடைமுறைப்படுத்துவதில் முக்கிய பங்கு வகிப்பதாக கூறினார். உள்ளடக்கிய உலகளாவிய அறிவியல் ஆலோசனை என்ற செயல் திட்டத்துடன் இந்தியாவின் தலைமைத்துவத்தின் கீழ் ஜி-20 தலைமை அறிவியல் ஆலோசகர்கள் கூட்டம் நடைபெறவுள்ளதாக அவர் தெரிவித்தார்.
மத்திய அரசின் முதன்மை அறிவியல் ஆலோசகர் அலுவலகத்தின் செயலாளர் டாக்டர் பர்வீந்தர் மைனி கூறுகையில், சுகாதாரம், நோய் தடுப்பு, பெருந்தொற்றுக்கான தயார் நிலை, பல்லுயிர் பெருக்கம், அனைவருக்கும் அறிவியல் மற்றும் தொழில்நுட்பத்தின் பலன்களை கிடைக்க செய்தல் உள்ளிட்டவை தொடர்பாக இந்த 3 நாள் கூட்டத்தில் ஆலோசிக்கப்படும் என்றார்.
பிரதமர் அலுவலகம்
மும்பை சமாச்சாரின் த்விஷதாப்தி மகோத்சவத்தில் பிரதமர் ஆற்றிய உரையின் சாராம்சம்
மகாராஷ்டிர ஆளுநர் திரு பகத் சிங் கோஷ்யாரி அவர்களே, முதல்வர் திரு உத்தவ் தாக்கரே அவர்களே, எதிர்க்கட்சித் தலைவர் திரு தேவேந்திர ஃபட்னாவிஸ் அவர்களே, மும்பை சமாச்சாரின் மேலாண் இயக்குநர்கள் திரு ஹெச்.என். காமா, திரு மெஹெர்வான் காமா அவர்களே, ஆசிரியர் திரு நிலேஷ் தேவ் அவர்களே, பத்திரிகையுடன் தொடர்புடைய இதர நண்பர்களே!
இந்த வரலாற்றுச் சிறப்புமிக்க நாளிதழின் 200-ஆவது ஆண்டை முன்னிட்டு மும்பை சமாச்சாரின் அனைத்து வாசகர்கள், பத்திரிக்கையாளர்கள் மற்றும் ஊழியர்களுக்கு மனமார்ந்த வாழ்த்துகள். இந்த இரண்டு நூற்றாண்டுகளில் ஏராளமான தலைமுறையினரின் குரலாக மும்பை சமாச்சார் இருந்துள்ளது. இந்தப் பத்திரிகையில் வெளியாகும் செய்திகளின் உண்மைத் தன்மை, சந்தேகத்திற்கு இடமற்றதாக இருந்து வருகிறது. மும்பை சமாச்சாரை மகாத்மா காந்தியும், சர்தார் பட்டேலும் அடிக்கடி மேற்கோள் காட்டுவார்கள். அஞ்சல் தலை, புத்தக உரை மற்றும் இன்று திரையிடப்பட்ட ஆவணப்படத்தின் வெளியீடு மூலம் உங்களது அருமையான பயணம் நாட்டையும், உலகையும் சென்றடையவிருக்கிறது.
நண்பர்களே,
மும்பை சமாச்சாரின் 200-வது ஆண்டும், இந்திய விடுதலையின் 75-வது ஆண்டும் ஒரே வருடத்தில் கொண்டாடப்படுவது மகிழ்ச்சியளிக்கிறது. எனவே, இன்று இந்திய இதழியலின் உயரந்த தரம், நாட்டுப்பற்று உணர்வுடன் சம்பந்தப்பட்ட இதழியல் ஆகியவற்றை மட்டும் நாம் கொண்டாடவில்லை, விடுதலையின் அமிர்த மகோத்சவத்திற்கும் இந்த விழா பெருமை சேர்க்கிறது.
மும்பை சமாச்சார் என்பது செய்தி ஊடகம் மட்டுமல்ல, அது ஒரு பாரம்பரியம். அது, இந்தியாவின் தத்துவம் மற்றும் வெளிப்பாடு. மும்பை சமாச்சார் தொடங்கப்பட்டபோது அடிமைத்தனத்தின் இருள் மோசமாக இருந்தது. அதுபோன்ற காலகட்டத்தில் குஜராத்தி போன்ற இந்திய மொழியில் ஓர் பத்திரிக்கையை வெளியிடுவது எளிதான விஷயமல்ல. அந்தக் காலத்தில், மொழியியல் இதழியலை மும்பை சமாச்சார் விரிவுபடுத்தியது. ‘கேசரி’ மற்றும் மராத்திய நாளேடுகளின் வாயிலாக திலகர் அவர்கள் விடுதலைப் போராட்டத்திற்கு ஊக்கமளித்தார். சுப்ரமணிய பாரதியாரின் கவிதைகளும் எழுத்துகளும் அந்நிய சக்திகளை தாக்கின.
நண்பர்களே,
சுதந்திரத்தின் அமிர்த காலத்தில் இந்திய மொழிகள் மிக முக்கிய பங்கு வகிக்கவிருக்கின்றன. நாம் சிந்திக்கும், சுவாசிக்கும் மொழியின் வாயிலாக நாட்டின் படைப்பாற்றலை மேம்படுத்த விரும்புகிறோம். இதைக் கருத்தில் கொண்டுதான் மருத்துவம், அறிவியல் மற்றும் தொழில்நுட்ப படிப்புகளை உள்ளூர் மொழிகளில் கற்கும் வாய்ப்பு புதிய தேசிய கல்விக் கொள்கையில் வழங்கப்பட்டுள்ளது.
கடந்த இரண்டு ஆண்டுகளில் கொரோனா போராட்டத்தின்போது நாட்டு நலனுக்காக கர்மயோகிகளைப் போல பத்திரிக்கையாளர்கள் பணியாற்றியது, என்றும் நினைவில் கொள்ளப்படும். ஆயிரக்கணக்கான ஆண்டுகளாக சமூக அமைப்பின் ஒரு பகுதியாக ஆரோக்கியமான விவாதம், ஆரோக்கியமான விமர்சனம் மற்றும் சரியான பகுத்தறிவை நாம் பின்பற்றி வருகிறோம். மிகவும் கடினமான சமூக தலைப்புகளில் வெளிப்படையான மற்றும் ஆரோக்கியமான விவாதங்களை நாம் நடத்துகிறோம். இந்தியாவின் இந்த நடைமுறையை நாம் வலுப்படுத்த வேண்டும்.
இத்தகைய மகிழ்ச்சிகரமான மாலைப் பொழுதை அளித்த உங்கள் அனைவருக்கும் மிக்க நன்றி!
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
கொவிட்-19 நிலைமை குறித்து முதலமைச்சர்களுடன் பிரதமர் நாளை ஆலோசனை
அனைத்து மாநில முதல்வர்களுடன் பிரதமர் திரு நரேந்திர மோடி கொவிட்-19 நிலைமை குறித்து ஏப்ரல் 27, பகல் 12 மணியளவில் ஆலோசனை நடத்துவார்.
ட்விட்டர் பதிவில் பிரதமர் கூறியிருப்பதாவது,
"ஏப்ரல் 27 பகல் 12 மணியளவில் அனைத்து மாநில முதல்வர்களுடன் கொவிட்-19 நிலைமை குறித்து கலந்தாலோசிக்கப்படும்."
உள்துறை அமைச்சகம்
பெண்களின் பாதுகாப்புக்காக நிர்பயா நிதிக்கு கடந்த 3 ஆண்டுகளில் ரூ.3856.70 கோடிக்கு ஒப்புதல் : மாநிலங்களவையில் மத்திய அமைச்சர் தகவல்
மத்திய உள்துறை இணையமைச்சர் திரு அஜய் குமார் மிஸ்ரா மாநிலங்களையில் எழுத்துப்பூர்வமாக தாக்கல் செய்த பதிலில் கூறியிருப்பதாவது:நாடு முழுவதும் பெண்களின் பாதுகாப்புக்கு, பல திட்டங்களை மத்திய உள்துறை அமைச்சகம் அமல்படுத்துகிறது. இதுவரை மாநிலங்கள் மற்றும் யூனியன் பிரதேசங்களுக்கு மத்திய அரசு ரூ.3856.70 கோடி அனுமதித்துள்ளது. இதில் ரூ.2282.59 கோடி இது வரை வழங்கப்பட்டுள்ளது. தமிழகத்துக்கு கடந்த 3 ஆண்டுகளில் ரூ. 461.16 கோடி ஒதுக்கப்பட்டு, ரூ.276.88 கோடி வழங்கப்பட்டுள்ளது.மக்கள் தொகை கணக்கெடுப்பு 2021, கொரோனா தொற்று காரணமாக, ஒத்திபோடப்பட்டது. இனி மேற்கொள்ளப்படும் மக்கள் தொகை கணக்கெடுப்பு முதல் டிஜிட்டல் மக்கள் தொகை கணக்கெடுப்பாக இருக்கும். தரவுகளை திரட்ட கைப்பேசி செயலி பயன்படுத்தப்படும். மக்கள் தொகை கணக்கெடுப்பு நடவடிக்கைகள் இணையதளம் மூலம் கண்காணிக்கப்படும்.ஜம்மு காஷ்மீரில் தீவிரவாத ஊடுருவல் மற்றும் தாக்குதல் சம்பவங்கள் கடந்த 2018ம் ஆண்டிலிருந்து கணிசமாக குறைந்துள்ளன. கடந்த 2018ம் ஆண்டு 143-ஆக இருந்த ஊடுருவல் சம்பவங்கள், இந்தாண்டில் கடந்த அக்டோபர் 31ம் தேதி வரை 28 சம்பவங்களாக உள்ளன. கடந்த 2018ம் ஆண்டு 417 ஆக இருந்த தீவிரவாத சம்பவங்களின் எண்ணிக்கை, இந்தாண்டு நவம்பர் 21ம் தேதி வரை 200-ஆக குறைந்துள்ளது. கடந்த ஆண்டு அக்டோபர் மாதம் தீவிரவாத தாக்குதலுக்கு, பாதுகாப்பு படையினர் மற்றும் ஜம்மு காஷ்மீர் போலீசார் 32 பேர் பலியாயினர். இந்தாண்டு அக்டோபர் மாதத்தில் இந்த எண்ணிக்கை 19 ஆக குறைந்தது. கடந்த 12 மாதத்தில் 14 தீவிரவாதிகள் கைது செய்யப்பட்டுள்ளனர், 165 தீவிரவாதிகள் கொல்லப்பட்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776816
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் நலன் உணவு பாதுகாப்பு 4வது திட்டம்: தமிழகம் உட்பட 31 மாநிலங்கள் / யூனியன் பிரதேசங்களுக்கு 15.30 லட்சம் மெட்ரிக் டன் உணவு தானியங்கள்
பிரதமரின் ஏழைகள் நலன் உணவு பாதுகாப்பு 4வது திட்டத்தின் கீழ், தமிழகம் உட்பட 31 மாநிலங்கள் / யூனியன் பிரதேசங்கள் 15.30 லட்சம் மெட்ரிக் டன் உணவு தானியங்களை எடுத்துச் சென்றன.
கொவிட்-19 தொற்று காலத்தில் உணவுப் பாதுகாப்பை உறுதி செய்ய, மத்திய அரசு நீண்ட கால, இலவச உணவு தானியங்கள் விநியோக திட்டத்தை செயல்படுத்தி வருகிறது. பிரதமரின் ஏழைகள் நலன் உணவு பாதுகாப்புத் திட்டம் 2021 ஜூலை முதல் நவம்பர் வரை நீட்டிக்கப்பட்டுள்ளது மற்றும் பிரதமரின் ஏழைகள் நலன் 4வது திட்டத்தின் கீழ் 2021 ஜூலை முதல், நவம்பர் வரை 198.79 லட்சம் மெட்ரிக் டன் உணவு தானியங்கள் ஒதுக்கீடு செய்யப்பட்டுள்ளன.
இத்திட்டத்தின் கீழ் ஆந்திரப் பிரதேசம், அந்தமான் மற்றும் நிகோபார், அருணாச்சலப் பிரதேசம், அசாம், பிகார், சத்தீஸ்கர், தத்ரா மற்றும் நகர் ஹவேலி / டாமன் மற்றும் டையு, தில்லி, குஜராத், ஹரியானா, இமாச்சலப் பிரதேசம், ஜம்மு காஷ்மீர், ஜார்கண்ட், கர்நாடகா, கேரளா, லடாக், மத்தியப்பிரதேசம், மகாராஷ்டிரா, மணிப்பூர், மேகாலயா, மிசோரம், நாகாலாந்து, ஒடிசா, ராஜஸ்தான், சிக்கிம், தமிழ்நாடு, தெலுங்கானா, திரிபுரா, உத்தரப்பிரதேசம், உத்தராகண்ட், மேற்கு வங்கம் ஆகிய மாநிலங்கள் 2021 ஜூலை 12ம் தேதி வரை, 15.30 லட்சம் மெட்ரிக் டன் உணவு தானியங்களை எடுத்துச் சென்றுள்ளன.
பிரதமரின் ஏழைகள் நலன் உணவு பாதுகாப்பு 4வது திட்டத்தை வெற்றிகரமாக அமல்படுத்த, அனைத்து மாநிலங்கள் / யூனியன் பிரதேசங்களில் போதிய இருப்புகளை இந்திய உணவுக் கழகம் ஏற்கனவே வைத்துள்ளது. தற்போது, மத்திய தொகுப்பின் கீழ், 583 லட்சம் மெட்ரிக் டன் கோதுமை மற்றும் 298 லட்சம் மெட்ரிக் டன் அரிசி  உள்ளன.
பிரதமரின் ஏழைகள் நலன் உணவு பாதுகாப்பு 3வது திட்டத்தின் கீழ்  இந்திய உணவு கழகம், 36 மாநிலங்கள் / யூனியன் பிரதேசங்களுக்கு 78.26 லட்சம் மெட்ரிக் டன் இலவச உணவு தானியங்களை வழங்கியது.
அனைத்து மாநிலங்கள் / யூனியன் பிரதேச அரசுகளுக்கு சுமுகமான விநியோகத்தை உறுதி செய்ய, இந்திய உணவுக் கழகம், நாடு முழுவதும் உணவு தானியங்களை அனுப்பி வருகிறது. கடந்த ஏப்ரல் 1ம் தேதி முதல், 4005 ரயில் பெட்டிகளில் உணவு தானியங்களை இந்திய உணவுக் கழகம் ஏற்றியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735064
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 165.70 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 18,84,937
கொவிட் சிகிச்சை பெறுபவர்கள் 4.59%ஆக உள்ளனர்.
குணமடைந்தோர் விகிதம் தற்போது 94.21%சதவீதம்
கடந்த 24 மணி நேரத்தில் 3,52,784 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,87,13,494 என அதிகரித்துள்ளது.
கடந்த 24 மணி நேரத்தில் 2,34,281 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 14.50 சதவீதம் ஆகும்
வாராந்திர பாதிப்பு விகிதம் 16.40 சதவீதம் ஆகும்
இதுவரை மொத்தம் 72.73 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 16,15,993 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793581
சிறப்பு சேவைகள் மற்றும் கட்டுரைகள்
பொறியாளர்கள் இந்தியா நிறுவனம் தேசிய பொறியாளர்கள் தினத்தை கொண்டாடியது
பொறியாளர்கள் இந்தியா நிறுவனம் இன்ஸ்டிட்யூட் ஆஃப் இன்ஜினியர்ஸ் , திருச்சிராப்பள்ளி மையம், இந்தியாவின் தலைசிறந்த பொறியாளர்களில் ஒருவரான பாரத ரத்னா எம் விஸ்வேஸ்வரய்யா அவர்களின் 163வது பிறந்தநாளில் 56வது தேசிய பொறியாளர் தினத்தை கொண்டாடியது. எம் விஸ்வேஸ்வரய்யா  மற்றும் இந்திய பொறியாளர்களின் தந்தை என்று அழைக்கப்படுபவர் ஆவார்.
டால்மியா சிமெண்ட்ஸ் நிறுவனத்தின் முன்னாள் இயக்குநர் என்.கோபாலசுவாமி தலைமை விருந்தினராகப் பங்கேற்று, IEI TLC சிறந்த பொறியாளர் விருது - 2023 ஐ IEI TLC ன் முன்னாள் தலைவர் மற்றும் BHEL-ன் முன்னாள் கூடுதல் பொது மேலாளர் Dr. S. கருப்பசாமி அவர்களுக்கு வழங்கினார்.
திருச்சி IEI மற்றும் BHEL க்கும் அவரது இடைவிடாத சேவைகளைப் பாராட்டி விருது வழங்கினார். அவர் தனது உரையில், கட்டுமானத்தில் பயன்படுத்துவதற்கு அதிக மீள்திறன் மற்றும் பாதுகாப்பான புதிய பொருட்களைப் புதுமைப்படுத்தவும் கண்டுபிடிக்கவும் பொறியாளர்களுக்கு வலியுறுத்தினார். மேலும் இளம் பொறியாளர் உலகத்தை வழிநடத்த நேர்மறையான மற்றும் ஆக்கபூர்வமான சிந்தனையைக் கொண்டிருக்க வேண்டும் என்றார்.
டாக்டர். எஸ். கருப்பசாமி தனது ஏற்புரையில், மனிதன், பறவைகள், விலங்குகள் மற்றும் இயற்கையில் இறைவனின் படைப்பு மிகவும் பரிபூரணமாகவும் தனித்துவமாகவும் இருப்பதால், வளர்ந்து வரும் பொறியாளர்களாகிய நாம் நமது உயர்திறன் மற்றும் பொறியியல் கல்வி மூலம் அற்புதமான விஷயங்களை உருவாக்க வேண்டும். மற்றும் சமூகத்திற்கு நன்மை பயக்கும் வண்ணம் பணியாற்ற வேண்டும் என்றார்.
விழாவிற்கு முன்னாள் தலைவர் ஆர்.செல்வராஜ் தலைமை வகித்து வரவேற்றார். சாரநாதன் பொறியியல் கல்லூரி பேராசிரியர் டாக்டர் எஸ். ரவி மாறன் அவர்கள் வாழ்த்துரை வழங்கினார். நிகழ்ச்சியை ஏற்பாடு செய்த டாக்டர். கெவின் ஆர் குமார் நன்றியுரை வழங்கினார். NITT, BHEL மற்றும் IEI இன் உறுப்பினர்கள் மற்றும் அவர்களது குடும்பத்தினர் மற்றும் மாணவர்கள் ஏராளமானோர் இந்நிகழ்ச்சியில் கலந்து கொண்டனர்.
உணவுப் பதப்படுத்துதல் தொழிற்சாலைகள் அமைச்சகம்
உணவு பொருட்களுக்கான பரிசோதனைக் கூடங்கள்
நாட்டில் உணவுப் பொருட்களுக்கான பரிசோதனைக் கூடங்கள் பல்வேறு பகுதிகளில் செயல்பட்டு வருகின்றன. மொத்தம் உள்ள 726 பரிசோதனை கூடங்களில் 585 கூடங்கள் சர்வதேச தர அங்கீகாரத்தை பெற்றுள்ளன. பரிசோதனைக் கூடங்கள், சர்வதேச தரச்சான்றிதழ் பெறுவதற்கு ஏற்றவகையில் நிதியுதவி அளிக்க மத்தியஅரசு 3 திட்டங்களை செயல்படுத்தி வருகிறது.
மத்திய அரசு சொந்தத்தில் உணவு பரிசோதனை கூடத்தை அமைக்கவில்லை. தேவைக்கேற்ப உணவு பரிசோதனை கூடங்களுக்கான கருத்துருக்கள் பெறப்பட்டு வருகின்றன.
மத்திய உணவு பதப்படுத்துதல் துறை இணை அமைச்சர் திரு பிரகலாத் சிங் படேல் மாநிலங்களவையில் எழுத்து மூலம் அளித்த பதிலில் இதனை தெரிவித்துள்ளார்.
கூடுதல் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1797521
நிலக்கரி அமைச்சகம்
நிலக்கரியில் இருந்து எரிவாயு தயாரிப்பை ஊக்குவிக்க வருவாய் பகிர்வில் 50% சலுகை வழங்க நிலக்கரி அமைச்சகம் ஒப்புதல் அளித்துள்ளது: மத்திய நிலக்கரித்துறை அமைச்சர்
நிலக்கரியில் இருந்து எரிவாயு தயாரிப்பை ஊக்குவிக்க வருவாய் பகிர்வில் 50% சலுகை வழங்க நிலக்கரி அமைச்சகம் ஒப்புதல் அளித்துள்ளதாக மத்திய நிலக்கரி மற்றும் சுரங்கத்துறை அமைச்சர் திரு பிரலாத் ஜோஷி தெரிவித்துள்ளார். மும்பையில் முதலீட்டாளர்கள் கூட்டத்தில் பேசிய அவர், எரிசக்திதுறையில் இந்தியா தனித்து விளங்க உதவிசெய்யும் விதமாக, நிலக்கரியில் இருந்து ஹைட்ரஜன் உற்பத்தி செய்வது போன்ற வாய்ப்புகளை ஆராயுமாறு கேட்டுக்கொண்டார்.
கோல் இந்தியா மற்றும் ஃபிக்கி அமைப்பும் இணைந்து ஏற்பாடு செய்திருந்த ‘நிலக்கரி எரிவாயு தயாரித்தல்- மேலும் முன்னெடுத்து செல்லுதல்’ என்ற தலைப்பிலான இந்த முதலீட்டாளர் கூட்டத்தில் நிலக்கரித்துறை இணையமைச்சர் திரு ராவ் சாகேப் பாட்டீல் தன்வே, நிலக்கரி அமைச்சக கூடுதல் செயலாளர் திரு எம் நாகராஜூ, கோல் இந்தியா நிறுவனத்தின் தலைவர் திரு பிரமோத் அகர்வால் மற்றும் தொழிலதிபர்கள் கலந்து கொண்டனர்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1823307